Un antreprenor israelian de 27 de ani este noul proprietar al El Al.
Eli Rozenberg, un antreprenor din Israel de 27 de ani, este noul proprietar al El Al. Eli Rozenberg a cumpărat 43% dintre acțiunile El Al cu 100 de milioane de dolari. El Al a ajuns în pragul falimentului din cauza pandemiei de COVID-19.
Poate că te-ai bucurat la 27 de ani că ți-ai cumpărat prima mașină sau o casă. Află că Eli Rozenberg, un tânăr antreprenor din Israel, a cumpărat la 27 de ani fosta companie aeriană de stat, EL AL.Compania se privatizase, cu câțiva ani în urmă, și, acum, de când cu pandemia, era în pragul falimentului. Rozenberg e salvatorul care a plătit 100 de milioane de dolari pentru o cotă de 43% din firmă.Băiatul îl are în spate pe tatăl său, proprietarul unui mare lanț de cămine de bătrâni din Statele Unite. Consilier îi este Jason Greenblat, unul dintre arhitecții păcii dintre Israel și Emiratele Arabe Unite.EL AL a vândut acțiuni ca să primească un credit de stat, care a salvat-o de la închidere. A anulat aproape toate zborurile din cauza pandemiei și a vândut avioane. În plus, are de dat 350 de milioane de dolari pasagerilor ale căror zboruri au fost anulate.